Publication: Magyar Közlöny
Issue: MK-2006-79 (Year: 2006, Number: 79)
Era: 2004-2010
Section: határozza meg [243/2003. (XII. 17.) Korm. rendelet]. Tantárgyunk esetében a NAT ajánlás
Paragraph Index: 329

9. évfolyam Az irodalom iránti érdeklődés felkeltése, illetve ébrentartása a művészi élmény megtapasztaltatása által. Annak tudatosítása, hogy az irodalomolvasás segíti a tájékozódást az emberi helyzetek értékelésében, az önmeghatározásban és világunk értelmezésében. Az egyéni ízlés, az esztétikai érzék alakítása. Az alapvető irodalmi fogalmak használatának gyakoroltatása. A közösen megtekintett és értelmezett film és színházi előadás élménye segíti a művészi értékek felismerését. A művek értelmezésének szubjektív és objektív meghatározottsága. A lehetséges szövegolvasatok táguló horizontjának megismerése (felismerése): vagyis az aktuálistól, az egyeditől az egyetemes emberiig terjedhetnek az értelmezési szintek Értelmezési lehetőségek a művek elemzése kapcsán. Epikai művek közös és önálló olvasása, elemzése tanári segítséggel, csoportosan, végül önállóan. (Egy regény és néhány elbeszélés, illetve novella.) Alapvető elemzési szempontok: nyelvi sajátosságok, a jellemzés eszközei, idő és tér, nézőpontok, az elbeszélői helyzet, szerkezet, értelmezés. Egy dráma olvasása vagy megtekintése; közös elemzése. A drámai műnem sajátosságai: jelenidejűség, konfliktus, drámai szituáció, dramatizált formák felismertetése. Jelenetek a megismert műből: csoportos megjelenítéssel. Tudatosan keresi az irodalmi élményeket. Képes azonosítani az irodalmi művekben felismert élethelyzeteket és világképet saját tapasztalataival. Képes az irodalmi művekben tapasztalt emberi tulajdonságokat önmagára vonatkoztatni. Képes átélni az irodalmi művekben megjelenő nemzeti identitásproblémákat. A szakszókincs elsajátításával lehetővé válik szóbeli és írásbeli szövegek létrehozása a műalkotásokról. Képes megkülönböztetni az esztétikailag értékes alkotásokat a tömegkultúra termékeitől.

Source: https://magyarkozlony.hu/hivatalos-lapok/7ba66e68d98430c592ceb9544edaf158b09e674d/dokumentumok/092aae5a881b0a3521e547815a6192e60be698be/letoltes